Kravspecifikationer

**Bilag 1 til kontrakt om vedligeholdelse af grønne områder samt**

**glatførebekæmpelse**

 **Dette bilag er baseret på udbudsmaterialet fra udbuddet i 2019, men let revideret i anledning af, at visse bestemmelser i den oprindelige kontrakt har vist sig vanskelige at fortolke eller vanskelige at leve op til kontraktligt ud fra de faktiske forhold.**

**Kommunikation:**

Al skriftlig kommunikation mellem Gottlieb og Grf. Christianshusvej skal foregå via mail: gf.christianshusvej@gmail.com, og der vil kun kunne indgås aftaler om opgaver, der er godkendt ved mail fra denne adresse.

Entreprisens omfang fremgår af tegninger/kort.

De nedennævnte ”udførelses- og tilstandskrav” er krav og skal overholdes fuldt ud. Punkter under ”vejledende pleje” og ”Uddybende plejebeskrivelse og bestillingsarbejder” er ikke krav.

Ydelserne på de anførte områder i tilbudslisten fremgår af nedenstående beskrivelse:

**BELÆGNINGER (ej vist på oversigtskort i bilag 2:**

**For faste belægninger er der følgende kategorier:**

* Asfalt
* Fliser
* Chaussesten
* Fortov
* Trapper

Faste belægninger omfatter især flisebelægninger, der bruges til færdsel, ophold, adskillelse mellem elementer mv. De kan bestå af asfalt, fliser eller natursten (chaussesten mv.)

**Udførelseskrav**

Ukrudtsbekæmpelse ved sprøjtning 2 gange årligt.

Løbende tilsyn med at belægningerne er i sikker og forsvarlig stand.

|  |  |
| --- | --- |
| Tilstandskrav | Vejledende pleje |
| Ukrudtsdækket må til enhver tid max have et omfang, der er sædvanligt for tilsvarende områder og leverandøren skal sikre, at hele området hele tiden fremstår velholdt. | Det tilstræbes at overholde det oprindelige tilstandskrav på max 4% ukrudtsdække pr. m2. |
| Algebegroning må ikke genere belægningens funktion og må ikke være skæmmende. | Efter behov. |
| Ingen væsentlige defekter i belægningen eller kantafgrænsninger. Ingen forskudte fliser med kanter over 3 cm. Ingen huller i belægningen grundet manglende belægnings-sten. | Løbende eftersyn. |
| Fuger skal være sandfyldte. | Efterfyldning efter behov. |

**Uddybende plejebeskrivelse og bestillingsarbejder**:

Der skal føres tilsyn med faste belægninger, så der ikke forekommer væsentlige defekter, der udgør en sikkerhedsmæssig risiko, som reducerer belægningens funktion, som er æstetisk skæmmende eller som medfører risiko for ansvarspådragende skader fra kanter over 3 cm.

*Når Leverandørens tilsyn har konstateret defekter, påtales det til Grundejerforeningen, hvor der træffes en aftale om evt. udskiftning mod betaling (ekstraopgave).*

Mindre reparationer mod betaling kan eksempelvis omfatte (ekstraopgave):

* Udskiftning af knækkede fliser
* Opretning af forskudte fliser og sten i belægninger
* Opretning af enkelte forskudte sten eller fliser i kantafgrænsninger
* Totalfejning
* Spuling af belægning

Ukrudtsbekæmpelse kan foretages som termisk, mekanisk eller kemisk bekæmpelse, dog må der ikke anvendes stålbørste på asfaltbelægninger og på betonbelægninger.

Bekæmpet ukrudt skal fjernes fra arealerne.

**BUSKET, TRÆER OG TRÆGRUPPER: (Busket** **vist på oversigtskort i bilag 2 – træer og trægrupper ej vist på oversigtskort i bilag 2):)**

Formål og beskrivelse

Opgaven omfatter pleje af busketter, træer og trægrupper. Der er tale om bunddækkende buske, der enten står solitært eller i en gruppe og træer, der står solitært.

**Udførelseskrav**

Klipning 2 gange årligt

Ukrudtsbekæmpelse ved sprøjtning efter aftale.

Lugning langs hækrande

Fjernelse af vildskud 1 gang årligt

Fritrumsbeskæring 1 gang årligt

|  |  |
| --- | --- |
| **Tilstandskrav** | **Vejledende pleje** |
| Færdselsarealer og skilte skal holdes fri for udhængende grene. Udhængende grene må ikke forhindre god oversigt over færdselsarealer.  | 1 gang hovedbeskæring samt løbende supplering efter behov så som bortskæring af vanris. |
| Ukrudtsdækket må til enhver tid max have et omfang, der er sædvanligt for tilsvarende områder og leverandørenskal sikre, at hele området hele tiden fremstår velholdt. | Det tilstræbes at overholde det oprindelige tilstandskrav på max 10% ukrudt, dog for hele området under et. Lugning af hele bedet ca. 2 gange årligt, så det lever op til Tilstandskravet.  |
| Selvsåede, træagtige vækster må max. være 1 år gamle (vildskud) | Selvsået vækster fjernes 1 gang årligt. |
| Døde eller brækkede grene må ikke virke skæmmende. | Fjernes hovedsageligt ved 1 årlig oprydning samt løbende supplering. |
| OpsynBuske bør dække jorden. | Efterplantning (ekstraopgave). |

Uddybende plejebeskrivelse og bestillingsarbejder:

Definition af Fritrumsbeskæring omfatter:

* Fritrumsbeskæring af udhængende grene over befærdede arealer, herunder græsarealer.
* Busket må ikke vokse ud over plæner og belægninger, hvis buskettet generer brugen af disse tilstødende arealer.
* Frirumsbeskæring mv. udføres løbende over sæsonen, dog med hovedparten udført ved den årlige beskæring.
* Der skæres til frisk ved. Arbejdet skal udføres med rene snit.

På bestilling udføres gødskning med 50 gram NPK (14-3-18) pr. m2.

**GRÆSAREALER:**

Formål og beskrivelse

For græsarealer er der følgende kategorier:

* græsflade
* fælledgræs

Generelt:

Plejen foretages skånsomt. Der må således ved arbejdets udførelse ikke ske skader på genstande, udstyr, træer og øvrig beplantning eller bygninger. Plænen slås desuden i forskellig retning, således at evt. hjulspor undgås.

Eventuelt større slid eller misvækst på arealer indberettes til Kunden.

Bekæmpelse af muldvarpe med fosforbrintepills må kun udføres af medarbejdere med cerfikat til muldvarpebekæmpelse.

***Græsflader*** *(***vist med grøn og kode 1b på oversigtskort i bilag 5)***:*

 Græsflader skal fremstå med tæt og sammenhængende græsdække.

**Udførelseskrav:**

Græsklipning 24 gange årligt

Græsklipning tæt til genstande (omkring forhindringer) hver 3. uge, dog sprøjtes der mod faste elementer 4 gange årligt

Græsklipning på skråning omkring søen klippes hver 2. uge

Sprøjtning af græskanter mod faste belægninger 3 gange årligt

|  |  |
| --- | --- |
| **Tilstandskrav** | **Vejledende pleje** |
| Græsset må ikke være højere end 8 cm.Klippehøjde ikke under 3,5 cm. | . |
| Ved faste genstande må græshøjden ikke overstige 15 cm.  | . |
| Løv og græsafklip må ikke genere brugsplænens brug eller skade græssets vækst. | Græsafklip opsamles efter behov. Løvopsamling om efteråret efter behov. |
| Tæt, ensartet og jævn fremtræden. | Ensartet klipning. Eftersåning af bare pletter. Huller opfyldes med muld og eftersås. |
| Frie kanter mod bede og stier skal fremtræde retlinede henholdsvis i jævn bue.Max. 10 cm afvigelse på 3 m. | Afstikning af kanter mod blomsterbede, hække, pur, stier mv. 1 gang årligt.Afvigelse mod faste belægninger ses i forhold til belægningskant. |
| Plænen skal fremstå uden større ujævnheder. | Hjulspor, muldvarpeskud og lignende skal udjævnes. |

***Fælledgræs (*vist med brun på oversigtskort i bilag 5)*:***

Fælledgræs er mellemhøjt til højt græs. Fælledgræs giver en oplevelse af græsset og urternes vækst og blomstring. Fælledgræs findes i naturområder samt på skråninger mv. Fælledgræs skal være domineret af græsser og vilde urter.

|  |  |
| --- | --- |
| Tilstandskrav | Vejledende pleje |
| Græsset må ikke hænge ind over eller genere færdsel på tilstødende arealer. | Tilstræbe klipning 3 gange årligt (slutningen af maj, slutningen af august og primo oktober). Max højde 30 cm |
| Græsafklip ved søvold bortskaffes.Græsafklip i større bunker må ikke skade græssets vækst. | Ved klipning spredes afklip. Større mængder afklip på tilstødende arealer opsamles. |

**Uddybende plejebeskrivelse og bestillingsarbejder:**

Vertikalskæring

Topdressing

Vanding

Ukrudtsbekæmpelse

Bekæmpelse af mosegrise og muldvarpe

Kantskæring

Gødskning

Eftersåning af græs

**Forbehold:**

Forbehold for kørsel med maskine. I længerevarende perioder med regn kan der opstå ophold i den kontinuerlige klipning, grundet risiko for skadesdannelse på arealer i form af sporkørsel.

**RENHOLDELSE (Ej vist på oversigtskort):**

Omfatter:

* Renholdelse for snavs og affald på arealer.
* Tømning af affaldsspande.

Arealerne skal fremtræde indbydende for beboerne.

**Udførelseskrav**

Tømning af affaldsspande hver 14 dag hele året, inkl. bortskaffelse til deponi. Vedligeholdelsen inkluderer levering af plastposer til affaldsspande.

|  |  |
| --- | --- |
| **Tilstandskrav** | **Vejledende pleje** |
| Affaldsspande må ikke være overfyldte.Der må ikke være affald omkring affaldsspande. |  |
|  |  |

Uddybende plejebeskrivelse:

Leverandøren skal foretage oprydning og rengøring efter eget arbejde ved arbejdstids ophør. Dette skal være inkluderet i tilbudsprisen.

### **SNERYDNING OG GLATFØREBEKÆMPELSE:**

* Der henvises til særskilt aftale om vintertjenester (Vinterkontrakt nr. 282), der har særlige bestemmelser om bl.a. ophør.